Správa zo zahraničnej pracovnej cesty

1. Účastník ZPC:

Titul, meno a priezvisko:	Mgr. Janka Halčínová				
Pracovisko:	oddelenie pre OP ĽZ a OPV, odbor pre programy ESF, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér programovania
Znalosť jazykov:		AJ/C1

Titul, meno a priezvisko:	Ing. Martin Valo				
Pracovisko:	oddelenie pre OP VaI a OP VaV, odbor pre programy EFRR, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér hodnotenia OP, monitorovania OP a ITMS
Znalosť jazykov:		AJ/B2, NJ/A2

2. Zahraničná pracovná cesta:

Štát:				Francúzsko
Mesto:				Paríž
Vykonaná v dňoch:		29.5. – 1.6.2016
Prijímajúca organizácia:	ETCP (European Training Centre in Paris)
Účel cesty:	účasť na odbornom seminári „Selection – Preparing calls and selecting operations”
Spôsob financovania:	Vreckové, stravné, cestovné a ubytovanie hradilo MŠVVaŠ SR

3. Rámcový program pobytu:

29.5.2016	7:00		Odchod z Bratislavy
	12:10		Príchod do Paríža, ubytovanie

30.5.2016	9:00 – 16:30	Účasť na seminári

31.5.2016	9:00 – 16:30	Účasť na seminári

1.6.2016	09:00 – 14:00	Účasť na seminári
	17:25		Odchod z Paríža
	21:00		Príchod do Bratislavy

4. Stručný priebeh programu:

Odborný seminár bol zameraný výber a monitorovanie tých najlepších projektov v súlade s cieľmi operačného programu. 

Seminár „Selection – Preparing calls and selecting operations” – 30.5.2016

Prvý deň seminára bol zameraný na úvodné predstavenie procesu výberu projektov v súlade s hlavnými zásadami EÚ v tejto oblasti. Doobedňajší blok bol venovaný stanoveniu si jasných a jednoznačných zásad a príprave výberového procesu. Prednášajúci Franck Sottou porovnal rozdiely medzi „starou“ – pôvodnou logikou programového obdobia 2007 – 2013 koncentrovanou na výsledky, t.j. následné efekty intervencií vo vzťahu k cieľovej skupine, a dopady, t.j. efekt programu nad rámec cieľovej skupiny (príspevok k sektorovej, regionálnej zmene alebo zmene na národnej úrovni) a „novou“ logikou programového obdobia 2014 – 2020, kedy výsledkom má byť priama zmena na sektorovej alebo regionálnej úrovni a dopadom príspevok k špecifickým cieľom OP (pričom na aktivity, ktorými sa dosahujú výsledky, má byť kladený menší dôraz). Dôraz má byť kladený na merateľné výstupy prispievajúce k výsledkom a na príspevok k OP – a to v rámci vnútroštátnych pravidiel a predpisov (t.j. oprávnenosť). V programovom období 2014 – 2020 má byť priorita kladená na dosiahnutie jasných a konkrétnych výstupov – čím má byť podmienená alokácia finančnej čiastky na projekt. 

	Ďalej sa prednášajúci venoval rozboru cieľov stanovených v stratégii Európa 2020 vrátane toho, ako sú pretavené do OP tých členských štátov, ktoré boli zastúpené na seminári (vrátane interpretácie systému nastavenia merateľných ukazovateľov v jednotlivých OP). 

Program dňa bol ukončený workshopom zameranom na revíziu výzvy vyhlásenej v rámci OP „England Operational Programme 2014 – 2020“ na zvýšenie konkurencie-schopnosti malých a stredných podnikov vo vybraných regiónoch Veľkej Británie.

Seminár „Selection - Preparing calls and selecting operations” – 31.5.2016

	Doobedňajší prakticky ladený workshop druhého dňa seminára bol zameraný na posúdenie výzvy na zvýšenie konkurencieschopnosti malých a stredných podnikov vo vybraných regiónoch Veľkej Británie. Účastníci identifikovali relevantné ciele výzvy vo vzťahu k OP, výsledky a  výstupové a výsledkové indikátory, cieľové skupiny, prijímateľov a možné riziká vo vzťahu k nastaveniu výzvy. 

Ďalší blok bol zameraný na proces schvaľovania projektov. F. Sottou prezentoval výsledky prieskumu z roku 2013 zameraného na posúdenie 36 výziev zo šiestich členských štátov z hľadiska porovnania procesov a identifikácie príkladov dobrej praxe. Výsledky sú zmapované do 7-úrovňového modelu procesu výberu:
1.	Informovanie o výzvach
2.	Poskytovanie informácií potenciálnym žiadateľom
3.	Prekvalifikácia/dvojstupňový model výberu (ako možnosť)
4.	Podávanie žiadostí o nenávratný finančný príspevok
5.	Odborné hodnotenie žiadostí o nenávratný finančný príspevok
6.	Výber žiadostí o nenávratný finančný príspevok
7.	uzatvorenie zmluvy o poskytnutí nenávratného finančného príspevku

Čo sa týka samotných výziev – otvorené výzvy sú využívané na podporu existujúcich národných alebo regionálnych politík, a to väčšinou na začiatku programového obdobia, uzavreté výzvy bývajú využívané ako začiatočný krok pre podporu nových národných programov. Čo sa týka voľby typu výzvy, školiteľ odporúča využívať otvorené výzvy na podporu vysoko štandardizovaných nástrojov a uzavreté výzvy pre situácie s vysokým kompetitívnym potenciálom a tam, kde sa vyžaduje väčšia flexibilita vzhľadom na vyvíjajúce sa potreby. 

Čo sa týka poskytovania informácií pre potenciálnych žiadateľov – poskytované informácie sú často nezrozumiteľné pre používateľov, čo má za následok široké využívanie externých konzultačných služieb. Je vhodné využívať tzv. „často kladené otázky“ (vrátane pomocných grafických znázornení), vysvetľovať požiadavky týkajúce sa predkladania projektov vrátane zdôvodnenia „prečo“, prípadne poskytnúť pomoc pri formálnom vypĺňaní formulárov. Dobrou praxou je poskytnúť samohodnotiaci kontrolný zoznam na overenie úplnosti vyplnenia formulárov. Samozrejmosťou je informovanie v prípade zmien výzvy. 

Čo sa týka dvojkolového procesu výberu – výhodou je selekcia vhodných projektov a zároveň menej neistoty pre potenciálnych prijímateľov, nevýhodou je zložitejšia a administratívne náročnejšia procedúra (vrátane voľby toho, do akej miery bude posudzovaná oprávnenosť potenciálnych prijímateľov, partnerov atď.). 

Čo sa týka podávania žiadostí o nenávratný finančný príspevok – je potrebné znížiť administratívnu záťaž pre potenciálnych prijímateľov na čo najnižšiu možnú mieru (napr. limitovanie dokumentov na predkladanie vrátane zníženia počtu strán dokumentov, opätovné využívanie už predložených dát, akceptácia čestných vyhlásení namiesto oficiálnych dokumentov, zjednodušené vykazovanie výdavkov). 

Čo sa týka odborného hodnotenia – školiteľ odporúča využívať tak vylučujúce kritériá (týkajúce sa otázok oprávnenosti), ako aj bodované kritériá (hodnotiace kvalitu projektov). 

Blok ďalej pokračoval diskusiou o výhodách/nevýhodách využívania externých konzultantov.

Čo sa týka procesu výberu – výberové kritériá majú byť otvorené, spravodlivé a prístupné verejnosti. Je potrebné mať jasnú predstavu, čo sa týka rozpočtu –  hodnoty výdavkov a služieb a jasné podmienky na výber prijímateľov. Rovnako je potrebné zvážiť nastavenie reportovania výstupov a výsledkov, kapacity a prípadne risk manažment.

1.	Základné (vylučovacie) kritériá (hodnotené systémom áno/nie) v zmysle seminára:
a)	oprávnenosť
•	výdavkov
•	prijímateľov
•	aktivít
•	sektorov 
•	územia (vrátane prijímateľov)
•	dát
b)	súlad s 
•	pravidlami Zmluvy o EÚ a Zmluvy o fungovaní EÚ (verejné obstarávanie, štátna pomoc, horizontálne princípy, životné prostredie)
•	stanovenými autorizáciami/dohodami (ak relevantné)
c)	kapacity
•	výsledky v požadovanom čase
•	monitorovanie na úrovni projektu
•	rešpektovanie pravidiel výzvy (štátna pomoc, komunikácia...)

2.	Bodované kritériá (hodnotené v rámci stanovenej bodovej škály/stupnice): 
a)	konzistentnosť s
•	EÚ stratégiami
•	národnými stratégiami
•	lokálnymi stratégiami
b)	kapacity
•	pripravenosť realizovať projekt + pripravenosť samotného projektu (vrátane obdobia udržateľnosti)
c)	udržateľnosť
•	finančná udržateľnosť
•	udržateľnosť výsledkov
d)	efektivita a účinnosť (vrátane efektivity výdavkov)
•	kvantita výstupov/výdavkov/efektu na cieľové skupiny
e)	kvalita návrhu, čo sa týka
•	výstupov/výsledkov
•	procesu
•	uspokojivosti (podpora cieľov výzvy)
f)	inovácie
•	čiastočné alebo úplné (procesov alebo produktov)
g)	integrácia
•	synergie medzi fondmi EŠIF
•	spoločné akcie/klastre
•	transnacionálne aspekty (networking, Európska územná spolupráca)

Nasledoval praktický blok zameraný na tvorbu návrhu kritérií výberu (v zmysle určitých rovnako navrhnutých hodnotiacich princípov). Výstupom sú tieto kritériá:

1.	Princíp „Kvalita návrhu“
•	kritérium č. 1 – relevancia k stratégiám (s dôrazom na ženy/menšiny/ znevýhodnené územia)
•	kritérium č. 2 – kapacity, procesy a pripravenosť projektu
•	kritérium č. 3 – integrácia služieb

2.	Princíp „Kvalita výsledkov“
•	kritérium č. 1 – Hodnota za peniaze („value for money“) zameraná na vstupy/ výstupy
•	kritérium č. 2 – udržateľnosť výsledkov (vrátane finančnej)
•	kritérium č. 3 – inovácie

Využívanie princípu SMART – ide o metódu umožňujúcu analýzu pri takých rozhodnutiach, ktoré využívajú viacnásobné kritériá (napr. bodované kritériá v kombinácii s váhou kritérií). Využíva sa tzv. „strom“ – vizuálny systém na organizáciu kritérií (postačuje dvoj- až trojúrovňový model). 

Seminár „Selection - Preparing calls and selecting operations” – 1.6.2016

Tretí deň seminára pokračoval blokom zameraným na zazmluvňovanie. Školiteľ informoval o využívaní výberovej komisie ako inštitútu, ktorý usmerní výber kvalitných projektov a otvoril diskusiu ohľadom využívania tejto praxe v zúčastnených členských štátoch.

Čo sa týka samotného procesu zazmluvňovania – školiteľ sa ďalej venoval podmienkam toho, čo má obsahovať samotná zmluva o poskytnutí nenávratného finančného príspevku (v podmienkach SR je využívaný vzor stanovený centrálnym koordinačným orgánom). 

Posledný blok školenia sa venoval zjednodušenému vykazovaniu výdavkov a pre/proti ich využívaniu vrátane praktických cvičení.  

 5. Odporúčané závery:

Naďalej sa aktívne zúčastňovať vzdelávacích a informačných podujatí v oblasti európskych štrukturálnych a investičných fondov na nadnárodnej úrovni. 

Z:   SŠFEÚ                                                                                           T: priebežne  

6.   Prehľad prinesenej dokumentácie a miesto jej uloženia

Dokumentácia zo ZPC je k dispozícii u účastníkov ZPC Mgr. Janky Halčínovej a Ing. Martina Vala. Správa zo ZPC je zverejnená na webovom sídle MŠVVaŠ SR. 

7.   Osobitne vyhodnotený očakávaný prínos ZPC

Osobitným prínosom je prostredníctvom správne zvolených nástrojov (prezentácie, workshopy) výmena informácií, poznatkov a skúseností z praxe jednotlivých členských štátov EÚ v súvislosti s implementáciou pomoci zo štrukturálnych fondov EÚ, skúsenosti ktorých môže MŠVVaŠ SR ako riadiaci orgán pre OP Výskum a inovácie a sprostredkovateľský orgán pre OP Ľudské zdroje využiť pri nastavovaní modifikácii procesov uplatňovaných pri implementácii týchto OP. 

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade oddelenia pre OPV a OP ĽZ a oddelenia pre OP VaI a OP VaV.

9.    Percentuálny pomer

Mgr. Janka Halčínová 	- OP ĽZ   	100 %
Ing. Martin Valo 		- OP VaI 	100 %

Súhlasím so zverejnením správy na internete.

Správu vypracovali: 

Mgr. Janka Halčínová
								.......................................

Ing. Martin Valo
								.......................................

Dátum: 

13. júna 2016

So správou súhlasia: 

Mgr. Veronika Paľková
vedúca oddelenia pre OP ĽZ a OPV					.......................................

Ing. Dávid Hudák
vedúci oddelenia pre OP VaI a OP VaV				.......................................

Ing. Roman Hegedüš
riaditeľ odboru pre programy EFRR					.......................................

Správu schválil: 

Ing. Juraj Gmiterko
poverený vedením sekcie štrukturálnych fondov EÚ		.......................................